Document ID: 32014R0460

KOMMISSIONENS FORORDNING (EU) Nr. 460/2014
af 5. maj 2014
om ændring af forordning (EU) nr. 823/2012 for så vidt angår udløbsdatoen for godkendelsen af aktivstoffet cyfluthrin
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 17, stk. 2, og
ud fra følgende betragtninger:
(1)
Hvad angår aktivstoffet cyfluthrin udsatte Kommissionens forordning (EU) nr. 823/2012 (2) udløbsdatoen for godkendelsesperioden, jf. Kommissionens gennemførelsesforordning (EU) nr. 540/2011 (3), til den 31. oktober 2016 for at gøre det muligt for ansøgerne at give det varsel på tre år, der kræves i henhold til artikel 15, stk. 1, i forordning (EF) nr. 1107/2009.
(2)
Der er ikke indgivet nogen ansøgning om fornyelse af godkendelsen af aktivstoffet cyfluthrin med hensyn til den treårige varselsfrist.
(3)
Eftersom der ikke er indgivet en sådan ansøgning, fastsættes udløbsdatoen til den tidligst mulige dato efter den oprindelige udløbsdato som fastsat før vedtagelsen af forordning (EU) nr. 823/2012.
(4)
Forordning (EU) nr. 823/2012 bør således ændres i overensstemmelse hermed.
(5)
Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET DENNE FORORDNING:
Artikel 1
Ændringer i forordning (EU) nr. 823/2012
I artikel 1 i forordning (EU) nr. 823/2012 foretages følgende ændringer:
1)
Nr. 2) affattes således:
»2)
31. oktober 2016 for følgende aktivstoffer: deltamethrin (rækkenr. 40), 2,4-DB (rækkenr. 47), beta-cyfluthrin (rækkenr. 48), iprodion (rækkenr. 50), maleinhydrazid (rækkenr. 52), flurtamon (rækkenr. 64), flufenacet (rækkenr. 65), iodosulfuron (rækkenr. 66), dimethenamid-p (rækkenr. 67), picoxystrobin (rækkenr. 68), fosthiazat (rækkenr. 69), silthiofam (rækkenr. 70) og Coniothyrium minitans, stamme CON/M/91-08 (DSM 9660) (rækkenr. 71)«.
2)
Som nr. 5) tilføjes:
»5)
30. april 2014 for aktivstoffet cyfluthrin (rækkenr. 49).«
Artikel 2
Ikrafttrædelse
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 5. maj 2014.

Labels: 3
15
6